
	A/S “Cits medijs”



	
Par atzinumu bērnu nometnei

         Veselības inspekcijas Sabiedrības veselības departamenta Higiēnas novērtēšanas nodaļa (turpmāk – Inspekcija) ir saņēmusi un izskatījusi A/S “Cits medijs” 23.04.2026. iesniegumus (reģistrēti Inspekcijas dokumentu vadības sistēmā ar Nr. 12754, 12755 ) par atzinumu par objekta gatavību darbības uzsākšanai (turpmāk – Atzinums) bērnu dienas nometnei “IR Vasaras skola” Matisa ielā 39, Rīgā, Rīgas 6.vidusskolas telpās (turpmāk – Objekts) laika posmos no 06.07.2026. līdz 10.07.2026. un no 13.07.2026. līdz 17.07.2026.                   
         23.04.2026. Veselības inspekcijas Sabiedrības veselības kontroles nodaļa ir veikusi kontroli Objekta telpās un rezultātā tika sagatavots kontroles akts Nr. 00171726.
         Inspekcija informē, ka saskaņā ar MK noteikumiem Nr. 981 “Bērnu nometņu organizēšanas un darbības kārtība” 9.5. punktu, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes gatavību darbības uzsākšanai nav nepieciešams. 
         Vienlaikus Inspekcija informē, ka Objekta darbības laikā ir jānodrošina Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” un Ministru kabineta 2018. gada 27. jūlija noteikumu Nr. 447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību izpilde, kā arī jānodrošina pretepidēmiskā režīma ievērošana un bērnu veselībai droša vide.

